डॉक सारांशित करण्यासाठी: राहुल गांधींनी याविषयी एक ट्वीट केलंय. यामध्ये त्यांनी EIA 2020च्या मसुद्याला 'लूट ऑफ दे नेशन' (देशाची लूट) म्हटलंय. 

राहुल गांधी ट्वीटमध्ये लिहीतात, "EIA 2020 मसुद्याचा हेतू स्पष्ट आहे - # LootOfTheNation. देशातली साधनसंपत्ती लुटणाऱ्या सुटाबुटातल्या निवडक 'मित्रां'साठी भाजप सरकार काय काय करत आलंय, याचं हे आणखी एक भयावह उदाहरण आहे. # LootOfTheNation आणि पर्यावरणाचा नाश थांबवण्यासाठी EIA 2020 चा मसुदा मागे घेण्यात यावा."

यानंतर पर्यावरण मंत्री प्रकाश जावडेकर यांनी याला उत्तर दिलं. जे लोक स्वतः सत्तेत असताना 'सल्ला-मसलत न करताना निर्णय घ्यायचे' ते या EIA मसुद्याला विरोध करत असल्याचं जावडेकरांनी म्हटलंय.

प्रकाश जावडेकर म्हणाले,"हे काही शेवटचं नोटिफिकेशन नाही. कोव्हिड 19 मुळे सामान्यांना यावरची मतं देण्यासाठी 150 दिवस देण्यात आले. नियमांनुसार फक्त 60 दिवस दिले जातात."

याविषयीचं एक ट्वीट आदित्य ठाकरेंनीही केलं होतं. EIA 2020 च्या मसुद्यावरचे आपले आक्षेप केंद्रीय पर्यावरण मंत्री प्रकाश जावडेकर यांना पत्र लिहून कळवल्याचं आदित्य ठाकरेंनी म्हटलंय

नवीन बदलांमुळे पर्यावरण आणि समाजालाही धोका निर्माण होण्याची भीती असल्याने हा मसुदा मागे घेण्यात यावा अशी मागणी ऑल इंडिया स्टुडंट्स असोसिएशन आणि JNU सह 50 विद्यार्थी आणि युवा संघटनांनी यापूर्वीच केलेली आहे. 

लोकांच्या अधिकारावर गदा येण्याची भीती

सांगलीतल्या भोसे गावातले लोक काही दिवसांपूर्वी एका ऐतिहासिक वटवृक्षाला वाचवण्यासाठी एकत्र आले. तिथल्या यल्लम्मा  मंदिराशेजारचं हे झाड 400 वर्षांपूर्वीचं असल्याचं सांगितलं जातं. 

राष्ट्रीय महामार्गात जाणारं हे झाड तोडलं जाऊ नये यासाठी गावकऱ्यांच्या मोहिमेला वृक्षप्रेमींनी साथ दिली आणि अखेर हा वृक्ष वाचवण्यात त्यांना यश आलं. 

थोडं मागे जाऊन आठवून पाहा. रत्नागिरीतल्या नाणार परिसरात तेलशुद्धीकरण प्रकल्प उभारण्याची योजना होती. पर्यावरणाच्या दृष्टीनं संवेदनशील परिसरात असा प्रकल्प आला, तर आपल्या शेतीचं, आंब्याचं नुकसान होईल या भीतीनं लोकांनी त्याला विरोध केला. त्यावरून राजकारणही झालं. पण अखेर सरकारनं तो प्रकल्प रत्नागिरीतून हलवण्याचा निर्णय घेतला. 

दोन्ही घटना तशा नव्या नाहीत. पण त्यांची आठवण करून देते आहे, कारण एखादी गोष्ट स्थानिक पर्यावरणाला हानीकारक असेल, तर त्याविरोधात लोक आपलं मत मांडू शकतात. 

मग दोन्ही बाजूंमध्ये चर्चा करून...\nडॉक सारख्याच भाषेत सारांश:
EIA 2020 म्हणजेच पर्यावरण प्रभाव मूल्यांकन मसुदा, ही देशाची लूट असल्याचं म्हणत काँग्रेस नेते राहुल गांधींनी टीका केलीय. या मसुद्यावरचं आपलं मत मांडण्यासाठी सामान्यांना 11 ऑगस्टपर्यंतची मुदत देण्यात आली होती.